钦定古今图书集成/理学汇编/文学典/第198卷 > 《唐僧灵澈诗》前人
## 钦定古今图书集成/理学汇编/文学典/第198卷 > 《唐僧灵澈诗》前人

右灵澈诗云：“相逢尽道休官去，林下何曾见一人。”世
俗相传，以为俚谚。庆历中，天章阁待制许元为江淮
发运使，因修江岸，得斯石于池阳江水中，始知为灵
澈诗也。澈以诗称于唐，故其与相唱和者，皆当时知
名之士。包待郎者，佶也。徐广州者，浩也，代宗时为岭
南节度使。